968 Schöllbach. 



für di andereD, als vil sol er flizlicher ' behalten der regel 

 gebot. Wirt der selbe probst erfunden daz er lasterwerich 

 ist oder betrogen wirt mit der ubermüte, oder daz er di hailigen 

 regel versmehet^ so sol man in nach gotes gebot manen unz 

 cem vierden male. Bezzert erz niht, so tu man in von der 

 probstei und werd ain anderer an sine stat gesezet der des 

 Avert sei. Ist daz er och dar nach in der sampnunge^ niht 

 gerobich ist unt gehorsam, so treib man in von dem chlöster. 

 Jedoch sol der abt gedenchen daz er von allen sinen gerihten 

 got rede geben muz, daz vil leiht diu flamme des neides unt 

 des zorns di sei iht brenne. 



LXVI. Von dem portner des chlosteres. 



Man sol ain altherren secen ce der porten des chlosteres 

 der di leute chunne vernemen und (42^) antwurt geben, des 

 gedigenhait ^ im niiit gestate daz er wandele oder müzich ge. 

 Der selbe portner sol aine celle haben bi der porten, so iemen 

 chumpt, daz er vinde der im antwurt. Unt sä so iemen chlophet 

 oder der arme rufet, so antwurt ,Deo gratias' und geb den 

 segen und mit aller semfte der gotes vorhte sol er schier ant- 

 wurten mit hiziger miune. Bedarf der portner hilfe, so sol 

 man im geben ain jungen brüder. Mag ez gesein, so sol daz 

 chlöster also gestiftet werden, daz aller slaht list innerhalbe 

 des chlosteres werde geubet, daz ist daz waszer unt diu mul 

 unt der garte unt diu phister, daz den munchen dechain not 

 sei daz si 6z wandelen, wan ez alle weis iren seien unreth 

 chumpt. Wir wellen och daz man dise regel ofte in der sam- 

 nunge les, daz sich dechain brüder von der unwize ^ iht ent- 

 schuldige. 



LXVII. Von den brüderen di man an den wech sendet. 



Die brüder di man 6z sendet di sulen sich enphelhen 

 der samnunge oder des abtes gebet, unt ce allen tagciteu sol 

 man aller der gedenchen di abwurtich sint. So di brüder von 



' ßizlichen; lat. Text: sollicitius, allerdings einige Hss. soUicite ^ saimunge 

 3 (jedigenchait * vorher verschrieben 



